title: 2012 m. sausio 31 d. Komisijos įgyvendinimo reglamentas (ES) Nr. 79/2012, kuriuo nustatomos išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės

text:
1.2.2012

               LT

               Europos Sąjungos oficialusis leidinys

               L 29/13

         KOMISIJOS ĮGYVENDINIMO REGLAMENTAS (ES) Nr. 79/2012
   2012 m. sausio 31 d.
   kuriuo nustatomos išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės
   (nauja redakcija)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. spalio 7 d. Tarybos reglamentą (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (1), ypač į jo 14, 32, 48, 49 straipsnius ir 51 straipsnio 1 dalį,
   kadangi:

               (1)

               siekiant pagerinti ir papildyti kovos su sukčiavimu priemones, 2003 m. spalio 7 d. Tarybos reglamentas (EB) Nr. 1798/2003 dėl administracinio bendradarbiavimo pridėtinės vertės mokesčio srityje, panaikinantis Reglamentą (EEB) Nr. 218/92 (2), išdėstytas nauja redakcija ir panaikintas Reglamentu (ES) Nr. 904/2010. Reglamentu (ES) Nr. 904/2010 nustatytas taisykles reikėtų apsvarstyti atsižvelgiant į aktų, kuriais įgyvendinamas Reglamentas (ES) Nr. 904/2010, lygį;

               (2)

               2004 m. spalio 29 d. Komisijos reglamentas (EB) Nr. 1925/2004, nustatantis Tarybos reglamento (EB) Nr. 1798/2003 dėl administracinio bendradarbiavimo pridėtinės vertės mokesčio srityje tam tikrų nuostatų taikymą (3), pakeistas iš esmės. Priėmus Reglamentą (ES) Nr. 904/2010 reikia papildomų pakeitimų, o norint nustatyti vienas bendras keitimosi informacija taisykles ir kad būtų aiškiau, jį reikėtų išdėstyti nauja redakcija kartu su 2009 m. lapkričio 30 d. Komisijos reglamentu (EB) Nr. 1174/2009, kuriuo nustatomos Tarybos reglamento (EB) Nr. 1798/2003 34a ir 37 straipsnių nuostatų, susijusių su pridėtinės vertės mokesčio grąžinimu pagal Tarybos direktyvą 2008/9/EB, įgyvendinimo taisyklės (4);

               (3)

               kad valstybėms narėms būtų lengviau tarpusavyje keistis informacija, būtina nurodyti tikslias informacijos, kuria turi būti keičiamasi be išankstinio prašymo, kategorijas, keitimosi periodiškumą ir praktines keitimosi informacija priemones. Apie informaciją, kuria keičiantis valstybės narės ketina nedalyvauti, jos turėtų pranešti Komisijai pagal Reglamento (ES) Nr. 904/2010 14 straipsnio 1 dalį;

               (4)

               pagal Reglamento (ES) Nr. 904/2010 51 straipsnį mokesčių administratoriai kiek galėdami vienas kitam teikia informaciją elektroninėmis priemonėmis. Todėl reikėtų nustatyti tokio teikimo praktines priemones ir techninius aspektus;

               (5)

               reikėtų nustatyti praktines informacijos, susijusios su sąskaitų faktūrų išrašymo taisyklėmis, pridėtinės vertės mokesčio (PVM) tarifais, naudojamais specialių neįsisteigusiems apmokestinamiesiems asmenims taikomų schemų atveju, ir elektroninėmis priemonėmis pateiktos papildomos kodais išreikštos informacijos, nurodytos 2008 m. vasario 12 d. Tarybos direktyvos 2008/9/EB, nustatančios Direktyvoje 2006/112/EB numatyto pridėtinės vertės mokesčio grąžinimo apmokestinamiesiems asmenims, kurie nėra įsisteigę PVM grąžinančioje valstybėje narėje, o yra įsisteigę kitoje valstybėje narėje, išsamias taisykles 9 straipsnio 2 dalyje (5), teikimo priemones;

               (6)

               siekiant užtikrinti, kad valstybės narės galėtų veiksmingai pasinaudoti galimybėmis prašyti tam tikrose Direktyvos 2008/9/EB nuostatose numatytos informacijos, reikia patikslinti susijusius suderintus kodus, taikytinus keičiantis atitinkama informacija, taip pat priemones, kuriomis toks keitimasis vyktų, pagal Reglamentą (ES) Nr. 904/2010;

               (7)

               Direktyvos 2008/9/EB 9 straipsnio 2 dalyje nustatyta, kad PVM grąžinanti valstybė narė gali reikalauti, kad pareiškėjas elektroninėmis priemonėmis pateiktų papildomą kodais išreikštą informaciją, kuria būtų papildyti Direktyvos 2008/9/EB 9 straipsnio 1 dalyje nurodyti kodai, jei ta informacija yra reikalinga dėl teisės į atskaitą apribojimų pagal 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (6) arba dėl atitinkamos nukrypti leidžiančios nuostatos, kuri PVM grąžinančiai valstybei narei suteikta pagal tos direktyvos 395 arba 396 straipsnius, įgyvendinimo;

               (8)

               remiantis Reglamento (ES) Nr. 904/2010 48 straipsnio 2 dalimi, PVM grąžinančios valstybės narės kompetentingos institucijos kitų valstybių narių kompetentingoms institucijoms turi elektroninėmis priemonėmis pranešti apie informaciją, kurios joms reikia pagal Direktyvos 2008/9/EB 9 straipsnio 2 dalį;

               (9)

               todėl reikėtų nustatyti papildomos informacijos, kurios valstybės narės prašo pagal Direktyvos 2008/9/EB 9 straipsnio 2 dalį, perdavimo techninius aspektus. Konkrečiai, reikėtų nustatyti šiai informacijai perduoti naudotinus kodus. Šio reglamento III priede nurodytus kodus parengė Administracinio bendradarbiavimo nuolatinis komitetas remdamasis informacija, kurios valstybėms narėms reikia taikant Direktyvos 2008/9/EB 9 straipsnio 2 dalį;

               (10)

               remiantis Direktyvos 2008/9/EB 11 straipsniu gali būti prašoma, kad pareiškėjai savo veiklos aprašą teiktų naudodami suderintus kodus. Tam reikėtų naudoti bendrus kodus, numatytus 2006 m. gruodžio 20 d. Europos Parlamento ir Tarybos reglamento (EB) Nr. 1893/2006, nustatančio statistinį ekonominės veiklos rūšių klasifikatorių NACE 2 red. ir iš dalies keičiančio Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (7), 2 straipsnio 1 dalies d punkte;

               (11)

               Reglamento (ES) Nr. 904/2010 25 straipsnyje nustatyta, kad besikreipiančiosios institucijos prašymu institucija, į kurią kreipiamasi, praneša adresatui apie visas administracinių institucijų priimtas priemones ir sprendimus, susijusius su PVM teisės aktų taikymu tos valstybės narės, kurioje yra įsisteigusi besikreipiančioji institucija, teritorijoje;

               (12)

               jeigu taikydama Direktyvą 2008/9/EB PVM grąžinanti valstybė narė prašo įsisteigimo valstybės narės pranešti pareiškėjui apie jos sprendimus ir priemones, duomenų apsaugos sumetimais turėtų būti galima tokį pranešimą siųsti per bendrą ryšių tinklą / bendros sistemos sąsajos įtaisą (CCN/CSI), kaip apibrėžta Reglamento (ES) Nr. 904/2010 2 straipsnio 1 dalies q punkte.

               (13)

               turėtų būti nustatytos taisyklės, kuriomis, inter alia, įgyvendinamas Reglamento (ES) Nr. 904/2010 48 straipsnis, kiek tai susiję su administracinio bendradarbiavimo įvedimu ir keitimusi informacija taikant taisykles, susijusias su paslaugų teikimo vieta, specialiomis schemomis ir pridėtinės vertės mokesčio grąžinimo tvarka;

               (14)

               būtina sudaryti būtinų statistinių duomenų sąrašą Reglamentui (ES) Nr. 904/2010 įvertinti;

               (15)

               šiame reglamente numatytos priemonės atitinka Administracinio bendradarbiavimo nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomos Reglamento (ES) Nr. 904/2010 14, 32, 48, 49 straipsnių ir 51 straipsnio 1 dalies taikymo taisyklės.
   2 straipsnis
   Informacijos, kuria keičiamasi be išankstinio prašymo, kategorijos
   Informacijos, kuria galima keistis automatiškai pagal Reglamento (ES) Nr. 904/2010 13 straipsnį, kategorijos yra šios:

               1)

               informacija apie neįsisteigusius mokesčių mokėtojus;

               2)

               informacija apie naujas transporto priemones.

         3 straipsnis
   Informacijos, kuria keičiamasi be išankstinio prašymo, subkategorijos
   1.   Apie neįsisteigusius mokesčių mokėtojus automatiškai keičiamasi šia informacija:

               a)

               informacija apie PVM mokėtojų kodų suteikimą mokesčių mokėtojams, įsisteigusiems kitoje valstybėje narėje;

               b)

               informacija apie PVM grąžinimo sąlygas mokesčių mokėtojams, neįsisteigusiems PVM grąžinančioje valstybėje narėje, o įsisteigusiems kitoje valstybėje narėje pagal Direktyvą 2008/9/EB.

         2.   Apie naujas transporto priemones automatiškai keičiamasi šia informacija:

               a)

               informacija apie Direktyvos 2006/112/EB 138 straipsnio 2 dalies a punkte nustatytą neapmokestinamą naujų transporto priemonių, apibrėžtų tos direktyvos 2 straipsnio 2 dalies a ir b punktuose, tiekimą, kurį vykdo ūkio subjektai, laikomi PVM mokėtojais pagal tos direktyvos 9 straipsnio 2 dalį;

               b)

               informacija apie Direktyvos 2006/112/EB 138 straipsnio 2 dalies a punkte nustatytą neapmokestinamą naujų laivų ir orlaivių, apibrėžtų tos direktyvos 2 straipsnio 2 dalies a ir b punktuose, tiekimą, kurį vykdo a punkte nenurodyti PVM mokėtojai, PVM mokėtojais nelaikomiems asmenims;

               c)

               informacija apie Direktyvos 2006/112/EB 138 straipsnio 2 dalies a punkte nustatytą neapmokestinamą naujų motorinių sausumos transporto priemonių, apibrėžtų tos direktyvos 2 straipsnio 2 dalies a ir b punktuose, tiekimą, kurį vykdo a punkte nenurodyti PVM mokėtojai, PVM mokėtojais nelaikomiems asmenims.

         4 straipsnis
   Pranešimas apie nedalyvavimą keičiantis informacija be išankstinio prašymo
   Iki 2012 m. gegužės 20 d. kiekviena valstybė narė raštu praneša Komisijai apie jos priimtą sprendimą pagal Reglamento (ES) Nr. 904/2010 14 straipsnio 1 dalies antrą pastraipą dėl nedalyvavimo automatiškai keičiantis vienos ar daugiau kategorijų ar subkategorijų informacija, numatyta šio reglamento 2 ir 3 straipsniuose. Komisija praneša kitoms valstybėms narėms apie tai, kokių kategorijų informacija keičiantis valstybė narė nedalyvauja.
   5 straipsnis
   Informacijos perdavimo dažnumas
   Jeigu naudojama automatinė keitimosi informacija sistema, informacija, susijusi su kategorijomis ir subkategorijomis, numatytomis atitinkamai 2 ir 3 straipsniuose, pateikiama iš karto, kai tik gaunama, visais atvejais per tris mėnesius nuo kalendorinio ketvirčio, per kurį tokia informacija buvo gauta, pabaigos.
   6 straipsnis
   Informacijos perdavimas
   1.   Pagal Reglamentą (ES) Nr. 904/2010 perduotina informacija turi būti teikiama kuo labiau naudojantis elektroninėmis priemonėmis CCN/CSI tinklu, išskyrus:

               a)

               prašymą įteikti pranešimą pagal Reglamento (ES) Nr. 904/2010 25 straipsnį ir priemonę arba sprendimą, apie kuriuos prašoma pranešti;

               b)

               dokumentų originalus, teikiamus pagal Reglamento (ES) Nr. 904/2010 9 straipsnį.

         2.   Valstybių narių kompetentingos institucijos gali susitarti elektroninėmis priemonėmis perduoti informaciją, nurodytą 1 dalies a ir b punktuose.
   7 straipsnis
   Informacija apmokestinamiesiems asmenims
   1.   Valstybės narės Komisijos sukurtame interneto portale skelbia išsamią sąskaitų faktūrų, nurodytų šio reglamento I priede pagal Reglamento (ES) Nr. 904/2010 32 straipsnį, išrašymo informaciją.
   2.   Komisija leidžia 1 dalyje nurodytu interneto portalu naudotis toms valstybėms narėms, kurios pasirenka skelbti šią papildomą informaciją:

               a)

               informaciją apie II priede nurodytų sąskaitų faktūrų saugojimą;

               b)

               valstybių narių pagal Direktyvos 2008/9/EB 9 straipsnio 2 dalį prašomą elektroninėmis priemonėmis pateiktą papildomą kodais išreikštą informaciją;

               c)

               iki 2014 m. gruodžio 31 d., standartinį mokesčio tarifą, nurodytą Reglamento (ES) Nr. 904/2010 42 straipsnio antroje pastraipoje;

               d)

               nuo 2015 m. sausio 1 d., mokesčio tarifą, taikomą telekomunikacijų paslaugų, transliavimo paslaugų ir elektroninėmis priemonėmis teikiamų paslaugų, nurodytų Reglamento (ES) Nr. 904/2010 47 straipsnio antroje pastraipoje, teikimui.

         8 straipsnis
   Keitimasis informacija PVM grąžinimo sistemoje
   Jeigu PVM grąžinanti valstybė narė praneša kitoms valstybėms narės, kad jai reikalinga papildoma elektroninė kodais išreikšta informacija, kaip numatyta Direktyvos 2008/9/EB 9 straipsnio 2 dalyje, perduodant šią informaciją naudojami šio reglamento III priede nurodyti kodai.
   9 straipsnis
   Informacijos apie veiklą keitimosi PVM grąžinimo sistemoje aprašas
   Jeigu PVM grąžinančiai valstybei narei reikalingas pareiškėjo veiklos aprašas, kaip numatyta Direktyvos 2008/9/EB 11 straipsnyje, ši informacija teikiama naudojant ketvirtąjį NACE 2 red. kodų lygį, kaip numatyta Reglamento (EB) 1893/2006 2 straipsnio 1 dalies d punkte.
   10 straipsnis
   Pranešimas apie priemones ir sprendimus, susijusius su PVM grąžinimu
   Jeigu PVM grąžinanti valstybė narė prašo adresato įsisteigimo valstybės narės pranešti apie priemones ir sprendimus, susijusius su PVM grąžinimu pagal Direktyvą 2008/9/EB adresatui, tas prašymas gali būti perduodamas per CCN/CSI tinklą, kaip apibrėžta Reglamento (ES) Nr. 904/2010 2 straipsnio 1 dalies q punkte.
   11 straipsnis
   Statistiniai duomenys
   Statistinių duomenų sąrašas pagal Reglamento (ES) Nr. 904/2010 49 straipsnio 3 dalį pateikiamas IV priede.
   Valstybės narės Komisijai pirmoje pastraipoje nurodytus statistinius duomenis pateikia kasmet iki balandžio 30 d. elektroninėmis priemonėmis IV priede pateikiamos lentelės pavidalu.
   12 straipsnis
   Nacionalinių pranešimų perdavimas
   Valstybės narės pateikia Komisijai šio reglamento taikymo srityje priimtų visų nacionalinės teisės aktų nuostatų tekstus.
   Komisija praneša apie tai kitoms valstybėms narėms.
   13 straipsnis
   Panaikinimas
   Reglamentai (EB) Nr. 1925/2004 ir Nr. 1174/2009 panaikinami.
   Nuorodos į panaikintus reglamentus laikomos nuorodomis į šį reglamentą ir skaitomos pagal VI priede pateiktą atitikmenų lentelę.
   14 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 31 d.

            Komisijos vardu

            Pirmininkas

         José Manuel BARROSO

      (1)  OL L 268, 2010 10 12, p. 1.

      (2)  OL L 264, 2003 10 15, p. 1.

      (3)  OL L 331, 2004 11 5, p. 13.

      (4)  OL L 314, 2009 12 1, p. 50.

      (5)  OL L 44, 2008 2 20, p. 23.

      (6)  OL L 347, 2006 12 11, p. 1.

      (7)  OL L 393, 2006 12 30, p. 1.

      I PRIEDAS

         Sąskaitų faktūrų išrašymo pagal Reglamento (ES) Nr. 904/2010 32 straipsnį aspektai

      1.   Sąskaitų faktūrų išrašymas

      Direktyvos 2006/112/EB 221 straipsnio 1 dalis. Galimybė reikalauti išrašyti sąskaitą faktūrą

                  1 kl.

                  Kokiomis kitomis aplinkybėmis reikalaujama sąskaitų faktūrų?

                  2 kl.

                  Jeigu sąskaitų faktūrų reikalaujama, ar reikalaujama supaprastintos ar išsamios formos?

            Direktyvos 2006/112/EB 221 straipsnio 2 dalis. Galimybė išrašyti sąskaitas faktūras neapmokestinamų finansinių ir draudimo paslaugų atveju

                  3 kl.

                  Ar sąskaitos faktūros reikalaujama neapmokestinamų finansinių ir draudimo paslaugų atveju?

                  4 kl.

                  Jeigu sąskaitos faktūros reikalaujama, ar reikalaujama supaprastintos ar išsamios formos?

            Direktyvos 2006/112/EB 221 straipsnio 3 dalis. Galimybė nereikalauti sąskaitos faktūros neapmokestinamų prekių tiekimo ar paslaugų teikimo atveju

                  5 kl.

                  Kokiais, jeigu iš viso taikoma, neapmokestinamų prekių tiekimo ar paslaugų teikimo atvejais nereikalaujama sąskaitos faktūros?

            2.   Sąskaitų faktūrų išrašymo laikas

      Direktyvos 2006/112/EB 222 straipsnis. Galimybė nustatyti laikotarpį, per kurį privaloma išrašyti sąskaitas faktūras

                  6 kl.

                  Ar yra nustatytas sąskaitų faktūrų išrašymo laikotarpis kitais nei prekių tiekimo Bendrijos viduje arba tarpvalstybinio paslaugų teikimo, kuriam taikomas atvirkštinis apmokestinimas, atvejais?

                  7 kl.

                  Jeigu taip, iki kada sąskaita faktūra turi būti išrašyta?

            3.   Suvestinės sąskaitos faktūros

      Direktyvos 2006/112/EB 223 straipsnis. Suvestinių sąskaitų faktūrų išrašymo laikotarpis

                  8 kl.

                  Ar galima išrašyti sąskaitas faktūras už tiekiamas prekes, kurios apmokestinamos per ilgesnį negu 1 kalendorinio mėnesio laikotarpį? Bendrijos viduje tiekiamų prekių ir tarpvalstybinio paslaugų teikimo, kuriam taikomas atvirkštinis apmokestinimas, atvejai neįtraukiami.

                  9 kl.

                  Jeigu taip, koks tas laikotarpis?

            4.   Prekes ar paslaugas įsigyjančio asmens apmokestinamajam asmeniui išrašytos sąskaitos faktūros

      Direktyvos 2006/112/EB 224 straipsnis. Galimybė prekes ar paslaugas įsigyjančiam asmeniui išrašyti sąskaitas faktūras apmokestinamojo asmens vardu ir jo naudai

                  10 kl.

                  Ar yra reikalavimas prekes ar paslaugas įsigyjančiam asmeniui išrašyti sąskaitas faktūras jas tiekiančio ar teikiančio apmokestinamojo asmens vardu ir jo naudai?

            5.   Sąskaitų faktūrų išrašymo perdavimas ES nepriklausančioms trečiosioms šalims

      Direktyvos 2006/112/EB 225 straipsnis. Galimybė nustatyti sąlygas ES nepriklausančioms trečiosioms šalims, išrašančioms sąskaitas faktūras ES tiekėjų vardu

                  11 kl.

                  Ar yra nustatytos kokios nors sąlygos dėl sąskaitų faktūrų išrašymo perdavimo už ES teritorijos ribų įsisteigusioms trečiosioms šalims?

                  12 kl.

                  Jeigu taip, kokios nustatytos sąlygos?

            6.   Sąskaitų faktūrų turinys

      Tarybos direktyvos 2006/112/EB 227 straipsnis. Reikalavimas nurodyti prekes ar paslaugas įsigyjančio asmens PVM mokėtojo kodą

                  13 kl.

                  Ar reikalaujama nurodyti prekes ar paslaugas įsigyjančio asmens PVM mokėtojo kodą sąskaitoje faktūroje kitais nei prekių tiekimo Bendrijos viduje arba paslaugų teikimo, kuriam taikomas atvirkštinis apmokestinimas, atvejais?

                  14 kl.

                  Jeigu taip, kokiomis aplinkybėmis sąskaitoje faktūroje reikia nurodyti prekes ar paslaugas įsigyjančio asmens PVM mokėtojo kodą?

            Direktyvos 2006/112/EB 230 straipsnis. PVM sąskaitos faktūros išrašymo valiuta

                  15 kl.

                  Ar reikalaujama pateikti pranešimą, kai PVM suma perskaičiuojama nacionaline valiuta naudojant Europos centrinio banko valiutos kursą?

            Direktyvos 2006/112/EB 239 straipsnis. Mokesčių mokėtojo kodo naudojimas

                  16 kl.

                  Ar suteikiamas PVM mokėtojo kodas, jeigu tiekėjas arba prekes ar paslaugas įsigyjantis asmuo neįsigyja prekių Bendrijos viduje, nuotoliniu būdu arba netiekia prekių Bendrijos viduje?

            Direktyvos 2006/112/EB 240 straipsnis. PVM mokėtojo kodo ir mokesčių mokėtojo kodo naudojimas

                  17 kl.

                  Kai išduodamas ir PVM mokėtojo kodas, ir mokesčių mokėtojo kodas, kokiomis aplinkybėmis reikalaujama vieną iš jų arba juos abu nurodyti sąskaitoje faktūroje?

            7.   Popierinės ir elektroninės sąskaitos faktūros

      Direktyvos 2006/112/EB 235 straipsnis. Už ES teritorijos ribų išrašytos elektroninės sąskaitos faktūros

                  18 kl.

                  Ar nustatytos kokios nors elektroninių sąskaitų faktūrų, kurios išrašomos trečiojoje šalyje, sąlygos?

                  19 kl.

                  Jeigu taip, kokios tos sąlygos?

            8.   Supaprastintos sąskaitos faktūros

      Direktyvos 2006/112/EB 238 straipsnis. Supaprastintų sąskaitų faktūrų naudojimas

                  20 kl.

                  Kokiomis aplinkybėmis leidžiama naudoti supaprastintas sąskaitas faktūras?

            Tarybos direktyvos 2006/112/EB 226b straipsnis. Privalomi supaprastintos sąskaitos faktūros rekvizitai

                  21 kl.

                  Kokie nustatyti privalomi supaprastintų sąskaitų faktūrų rekvizitai?

      II PRIEDAS

         Informacija apie sąskaitų faktūrų saugojimą, kurią valstybės narės gali pateikti interneto portale

      Direktyvos 2006/112/EB 245 straipsnis. Saugojimo vieta

                  1 kl.

                  Jeigu saugojimo vieta yra už valstybės narės teritorijos ribų, ar reikia pateikti pranešimą apie saugojimo vietą?

                  2 kl.

                  Jeigu taip, kaip toks pranešimas pateikiamas?

                  3 kl.

                  Ar už valstybės narės teritorijos ribų galima saugoti popierines sąskaitas faktūras?

            Tarybos direktyvos 2006/112/EB 247 straipsnio 1 dalis. Saugojimo laikotarpis

                  4 kl.

                  Kokie nustatyti sąskaitų faktūrų saugojimo laikotarpiai?

            Tarybos direktyvos 2006/112/EB 247 straipsnio 2 dalis. Saugojimo forma

                  5 kl.

                  Ar popierines sąskaitas faktūras galima saugoti elektroniniu pavidalu?

                  6 kl.

                  Ar elektronines sąskaitas faktūras galima saugoti popieriniu pavidalu?

                  7 kl.

                  Ar tais atvejais, kai naudojamas e. parašas arba keitimosi elektroniniais duomenimis sistema (EDI), turi būti saugomi duomenys, kurie užtikrina originalo autentiškumą ir elektroniniu pavidalu saugomų sąskaitų faktūrų turinio vientisumą?

            Tarybos direktyvos 2006/112/EB 247 straipsnio 3 dalis. Saugojimas trečiojoje šalyje

                  8 kl.

                  Ar sąskaitas faktūras galima saugoti trečiojoje šalyje?

                  9 kl.

                  Jeigu taip, ar yra nustatytų tokio saugojimo sąlygų?

      III PRIEDAS

         Kodai, kurie turi būti naudojami perduodant informaciją pagal Reglamento (ES) Nr. 904/2010 48 straipsnio 2 dalį

                     1 kodas.   Kuras

                              1.1.

                              Transporto priemonėms, kurių masė didesnė kaip 3 500 kg, išskyrus už atlygį keleivius vežančias transporto priemones, skirtas kuras

                              1.1.1.

                              Benzinas

                              1.1.2.

                              Dyzelinas

                              1.1.3.

                              Suskystintos naftos dujos

                              1.1.4.

                              Gamtinės dujos

                              1.1.5.

                              Biokuras

                              1.2.

                              Transporto priemonėms, kurių masė ne didesnė kaip 3 500 kg, išskyrus už atlygį keleivius vežančias transporto priemones, skirtas kuras

                              1.2.1.

                              Benzinas

                              1.2.2.

                              Dyzelinas

                              1.2.3.

                              Suskystintos naftos dujos

                              1.2.4.

                              Gamtinės dujos

                              1.2.5.

                              Biokuras

                              1.2.6.

                              Lengvieji automobiliai

                              1.2.7.

                              Sunkvežimiai

                              1.3.

                              Už atlygį keleivius vežančioms transporto priemonėms skirtas kuras

                              1.3.1.

                              Benzinas

                              1.3.2.

                              Dyzelinas

                              1.3.3.

                              Suskystintos naftos dujos

                              1.3.4.

                              Gamtinės dujos

                              1.3.5.

                              Biokuras

                              1.4.

                              Specialiai bandomosioms transporto priemonėms skirtas kuras

                              1.5.

                              Naftos produktai, naudojami transporto priemonėms arba varikliams tepti

                              1.6.

                              Perparduoti įsigytas kuras

                              1.7.

                              Krovininių transporto priemonių kuras

                              1.8.

                              Keleivinių ir universaliųjų automobilių kuras

                              1.8.1.

                              Naudojami tik komerciniais tikslais

                              1.8.2.

                              Iš dalies naudojami komerciniam keleivių vežimui, mokymui vairuoti ar nuomai

                              1.8.3.

                              Iš dalies naudojamas kitais nei 1.8.2 nurodytais tikslais

                              1.9.

                              Motociklams, priekabiniams nameliams ir pramoginiams arba sportiniams laivams, taip pat orlaiviams, kurių masė mažesnė kaip 1 550 kg, skirtas kuras

                              1.9.1.

                              Naudojamas komerciniam keleivių vežimui, mokymui vairuoti ar nuomai

                              1.9.2.

                              Naudojamas komerciniais tikslais

                              1.10.

                              Mašinoms ir žemės ūkio traktoriams skirtas kuras

                              1.10.1.

                              Benzinas

                              1.10.2.

                              Dyzelinas

                              1.10.3.

                              Suskystintos naftos dujos

                              1.10.4.

                              Gamtinės dujos

                              1.10.5.

                              Biokuras

                              1.11.

                              Mažiau kaip 9 vietų keleivinėms transporto priemonėms arba nuomojamiems automobiliams skirtas kuras

                              1.11.1.

                              Benzinas

                              1.11.2.

                              Dyzelinas

                              1.11.3.

                              Suskystintos naftos dujos

                              1.11.4.

                              Gamtinės dujos

                              1.11.5.

                              Biokuras

                              1.12.

                              Keleivinėms transporto priemonėms, išskyrus 1.8 ir 1.9 nurodytas transporto priemones, skirtas kuras

                              1.13.

                              Transporto priemonėms, kurioms netaikomi teisės į atskaitą apribojimai, skirtas kuras

                              1.14.

                              Transporto priemonėms, kurioms taikomi teisės į atskaitą apribojimai, skirtas kuras

                     2 kodas.   Transporto priemonių nuoma

                              2.1.

                              Transporto priemonių, kurių masė didesnė kaip 3 500 kg, išskyrus už atlygį keleivius vežančias transporto priemones, nuoma

                              2.2.

                              Transporto priemonių, kurių masė ne didesnė kaip 3 500 kg, išskyrus už atlygį keleivius vežančias transporto priemones, nuoma

                              2.2.1.

                              Ilgesniam nei 6 mėnesių laikotarpiui be pertraukų

                              2.2.2.

                              Ne ilgesniam kaip 6 mėnesių laikotarpiui be pertraukų

                              2.2.3.

                              Lengvieji automobiliai

                              2.2.4.

                              Sunkvežimiai

                              2.3.

                              Už atlygį keleivius vežančių transporto priemonių nuoma

                              2.3.1.

                              Ilgesniam nei 6 mėnesių laikotarpiui be pertraukų

                              2.3.2.

                              Ne ilgesniam kaip 6 mėnesių laikotarpiui be pertraukų

                              2.4.

                              Krovininių transporto priemonių nuoma

                              2.5.

                              Keleivinių ir universaliųjų automobilių nuoma

                              2.5.1.

                              Naudojami tik komerciniais tikslais

                              2.5.2.

                              Iš dalies naudojamos komerciniam keleivių vežimui arba mokymui vairuoti

                              2.5.3.

                              Iš dalies naudojamas kitais nei 2.5.2 nurodytais tikslais

                              2.6.

                              Motociklų, priekabinių namelių ir pramoginių arba sportinių laivų, taip pat orlaivių, kurių masė mažesnė kaip 1 550 kg, nuoma

                              2.6.1.

                              Naudojami komerciniam keleivių vežimui arba mokymui vairuoti

                              2.6.2.

                              Naudojami kitais komerciniais tikslais

                              2.7.

                              M1 klasės keleivinių automobilių nuoma

                              2.8.

                              Daugiau kaip 9 vietų keleivinių transporto priemonių nuoma

                              2.9.

                              Mažiau kaip 9 vietų keleivinių transporto priemonių nuoma

                              2.9.1.

                              Naudojamos komerciniam vežimui

                              2.9.2.

                              Naudojamos ne komerciniam vežimui

                              2.10.

                              Transporto priemonių, kurioms netaikomi teisės į atskaitą apribojimai, nuoma

                              2.11.

                              Transporto priemonių, kurioms taikomi teisės į atskaitą apribojimai, nuoma

                              2.12.

                              Transporto priemonių, išskyrus 2.5 ir 2.6 nurodytas transporto priemones, nuoma

                     3 kodas.   Su transporto priemonėmis susijusios išlaidos (išskyrus prie 1 ir 2 kodų nurodytas prekes ir paslaugas)

                              3.1.

                              Išlaidos, susijusios su transporto priemonėmis, kurių masė didesnė kaip 3 500 kg, išskyrus už atlygį keleivius vežančias transporto priemones

                              3.1.1.

                              Transporto priemonių, kurių masė didesnė kaip 3 500 kg, išskyrus už atlygį keleivius vežančias transporto priemones, įsigijimas

                              3.1.2.

                              Transporto priemonių, kurių masė didesnė kaip 3 500 kg, išskyrus už atlygį keleivius vežančias transporto priemones, techninė priežiūra

                              3.1.3.

                              Transporto priemonių, kurių masė didesnė kaip 3 500 kg, išskyrus už atlygį keleivius vežančias transporto priemones, priedų pirkimas ir įrengimas

                              3.1.4.

                              Transporto priemonių, kurių masė didesnė kaip 3 500 kg, išskyrus už atlygį keleivius vežančias transporto priemones, laikymas garaže arba automobilių stovėjimo vietose

                              3.1.5.

                              Kitos išlaidos, susijusios su transporto priemonėmis, kurių masė didesnė kaip 3 500 kg, išskyrus už atlygį keleivius vežančias transporto priemones

                              3.2.

                              Išlaidos, susijusios su transporto priemonėmis, kurių masė ne didesnė kaip 3 500 kg, išskyrus už atlygį keleivius vežančias transporto priemones

                              3.2.1.

                              Transporto priemonių, kurių masė ne didesnė kaip 3 500 kg, išskyrus už atlygį keleivius vežančias transporto priemones, įsigijimas

                              3.2.2.

                              Transporto priemonių, kurių masė ne didesnė kaip 3 500 kg, išskyrus už atlygį keleivius vežančias transporto priemones, techninė priežiūra

                              3.2.3.

                              Transporto priemonių, kurių masė ne didesnė kaip 3 500 kg, išskyrus už atlygį keleivius vežančias transporto priemones, priedų pirkimas ir įrengimas

                              3.2.4.

                              Transporto priemonių, kurių masė ne didesnė kaip 3 500 kg, išskyrus už atlygį keleivius vežančias transporto priemones, laikymas garaže arba automobilių stovėjimo vietose

                              3.2.5.

                              Kitos išlaidos, susijusios su transporto priemonėmis, kurių masė ne didesnė kaip 3 500 kg, išskyrus už atlygį keleivius vežančias transporto priemones

                              3.2.6.

                              Lengvieji automobiliai

                              3.2.7.

                              Sunkvežimiai

                              3.3.

                              Išlaidos, susijusios su už atlygį keleivius vežančiomis transporto priemonėmis

                              3.3.1.

                              Už atlygį keleivius vežančių transporto priemonių įsigijimas

                              3.3.2.

                              Už atlygį keleivius vežančių transporto priemonių techninė priežiūra

                              3.3.3.

                              Už atlygį keleivius vežančių transporto priemonių priedų pirkimas ir įrengimas

                              3.3.4.

                              Už atlygį keleivius vežančių transporto priemonių laikymas garaže arba automobilių stovėjimo vietose

                              3.3.5.

                              Išlaidos, susijusios su už atlygį keleivius vežančiomis transporto priemonėmis

                              3.4.

                              Su krovininėmis transporto priemonėmis susijusios išlaidos

                              3.4.1.

                              Krovininių transporto priemonių įsigijimas

                              3.4.2.

                              Krovininių transporto priemonių techninė priežiūra

                              3.4.3.

                              Krovininių transporto priemonių laikymas garaže arba automobilių stovėjimo vietose

                              3.4.4.

                              Išlaidos, susijusios su krovininėmis transporto priemonėmis, išskyrus 3.4.1, 3.4.2 ir 3.4.3 nurodytas transporto priemones

                              3.5.

                              Keleivinių ir universaliųjų automobilių techninė priežiūra

                              3.5.1.

                              Naudojami tik komerciniais tikslais

                              3.5.2.

                              Iš dalies naudojamos komerciniam keleivių vežimui, mokymui vairuoti ar nuomai

                              3.5.3.

                              Iš dalies naudojamos kitais nei 3.5.2. nurodytais verslo tikslais

                              3.6.

                              Motociklų, priekabinių namelių ir pramoginių bei sportinių laivų, taip pat orlaivių, kurių masė didesnė kaip 1 550 kg, techninė priežiūra

                              3.6.1.

                              Naudojami komerciniam keleivių vežimui, mokymui vairuoti, nuomai

                              3.6.2.

                              Naudojami kitais komerciniais tikslais

                              3.7.

                              Išlaidos, išskyrus techninės priežiūros, laikymo garaže ir stovėjimo aikštelėse išlaidas, susijusios su keleiviniais ir universaliaisiais automobiliais

                              3.7.1.

                              Naudojami tik komerciniais tikslais

                              3.7.2.

                              Iš dalies naudojamos komerciniam keleivių vežimui, mokymui vairuoti ar nuomai

                              3.7.3.

                              Iš dalies naudojami kitais nei 3.7.2 nurodytais verslo tikslais

                              3.8.

                              Išlaidos, išskyrus techninės priežiūros, laikymo garaže ir automobilių stovėjimo aikštelėse išlaidas, susijusios su motociklais, priekabiniais nameliais ir pramoginiais bei sportiniais laivais, taip pat orlaiviais, kurių masė didesnė kaip 1 550 kg

                              3.8.1.

                              Naudojami komerciniam keleivių vežimui, mokymui vairuoti, nuomai ar perpardavimui

                              3.8.2.

                              Naudojami kitais komerciniais tikslais

                              3.9.

                              M1 klasės keleivinių automobilių įsigijimas

                              3.10.

                              M1 klasės keleivinių automobilių priedų įsigijimas, įskaitant jų surinkimą ir įrengimą

                              3.11.

                              Išlaidos, susijusios su daugiau kaip 9 vietų keleivinėmis transporto priemonėmis arba su krovininėmis transporto priemonėmis

                              3.12.

                              Išlaidos, susijusios su mažiau kaip 9 vietų komerciniam vežimui naudojamomis keleivinėmis transporto priemonėmis

                              3.13.

                              Išlaidos, susijusios su transporto priemonėmis, kurioms netaikomi teisės į atskaitą apribojimai

                              3.14.

                              Išlaidos, susijusios su transporto priemonėmis, kurioms taikomi teisės į atskaitą apribojimai

                              3.15.

                              Keleivinių transporto priemonių, išskyrus keleivinius ir universaliuosius automobilius, motociklus, priekabinius namelius ir pramoginius bei sportinius laivus, taip pat orlaivius, kurių masė didesnė kaip 1 550 kg, techninė priežiūra

                              3.16.

                              Keleivinių transporto priemonių laikymas garaže arba automobilių stovėjimo vietose

                              3.17.

                              Išlaidos, išskyrus techninės priežiūros, laikymo garaže ir automobilių stovėjimo vietose išlaidas, susijusios su transporto priemonėmis, išskyrus keleivinius ir universaliuosius automobilius, motociklus, priekabinius namelius ir pramoginius bei sportinius laivus, taip pat orlaivius, kurių masė didesnė kaip 1 550 kg

                     4 kodas.   Kelių rinkliavos ir mokesčiai

                              4.1.

                              Kelių rinkliavos, taikomos transporto priemonėms, kurių masė didesnė kaip 3 500 kg, išskyrus už atlygį keleivius vežančias transporto priemones

                              4.2.

                              Kelių rinkliavos, taikomos transporto priemonėms, kurių masė ne didesnė kaip 3 500 kg, išskyrus už atlygį keleivius vežančias transporto priemones

                              4.2.1.

                              Lengvieji automobiliai

                              4.2.2.

                              Sunkvežimiai

                              4.3.

                              Kelių rinkliavos, taikomos už atlygį keleivius vežančioms transporto priemonėms

                              4.4.

                              Kelių rinkliavos, taikomos visoms per Didžiojo Belto tiltą važiuojančioms transporto priemonėms

                              4.5.

                              Kelių rinkliavos, taikomos visoms per Zundo tiltą važiuojančioms transporto priemonėms

                              4.6.

                              Kelių rinkliavos, taikomos daugiau kaip 9 vietų už atlygį keleivius vežančioms keleivinėms transporto priemonėms

                              4.7.

                              Kelių rinkliavos, taikomos mažiau kaip 9 vietų už atlygį keleivius vežančioms keleivinėms transporto priemonėms

                              4.8.

                              Kelių rinkliavos, taikomos transporto priemonėms, naudojamoms per konferenciją, mugę, parodą ar kongresą

                              4.8.1.

                              Renginio organizatoriaus

                              4.8.2.

                              Renginio dalyvio, kai sąskaitą tiesiogiai pateikia organizatorius

                     5 kodas.   Kelionės išlaidos, pavyzdžiui, taksi ir viešojo transporto išlaidos

                              5.1.

                              Apmokestinamojo asmens arba apmokestinamojo asmens darbuotojo

                              5.2.

                              Ne apmokestinamojo asmens ir ne apmokestinamojo asmens darbuotojo

                              5.3.

                              Apmokestinamojo asmens arba apmokestinamojo asmens darbuotojo per konferenciją, mugę, parodą ar kongresą

                              5.3.1.

                              Renginio organizatoriaus

                              5.3.2.

                              Renginio dalyvio, kai sąskaitą tiesiogiai pateikia organizatorius

                     6 kodas.   Apgyvendinimas

                              6.1.

                              Apmokestinamojo asmens arba apmokestinamojo asmens darbuotojo apgyvendinimo išlaidos

                              6.2.

                              Ne apmokestinamojo asmens ir ne apmokestinamojo asmens darbuotojo apgyvendinimo išlaidos

                              6.3.

                              Kvalifikacijos kėlimo konferencijose dalyvaujančio apmokestinamojo asmens arba apmokestinamojo asmens darbuotojo apgyvendinimo išlaidos

                              6.4.

                              Konferencijoje, mugėje, parodoje ar kongrese dalyvaujančio apmokestinamojo asmens arba apmokestinamojo asmens darbuotojo apgyvendinimo išlaidos

                              6.4.1.

                              Renginio organizatoriaus

                              6.4.2.

                              Renginio dalyvio, kai sąskaitą tiesiogiai pateikia organizatorius

                              6.5.

                              Prekes arba paslaugas tiekiančio (teikiančio) apmokestinamojo asmens darbuotojo apgyvendinimo išlaidos

                              6.6.

                              Apgyvendinimo subrangos pagrindu išlaidos

                              6.7.

                              Apgyvendinimo išlaidos, išskyrus 6.5 arba 6.6 nurodytas išlaidas

                     7 kodas.   Maistas, gėrimai ir maitinimo paslaugos

                              7.1.

                              Viešbučių, barų, restoranų ir pensionų tiekiamas maistas ir gėrimai, įskaitant pusryčius

                              7.1.1.

                              Apmokestinamojo asmens arba apmokestinamojo asmens darbuotojo

                              7.1.2.

                              Ne apmokestinamajam asmeniui ir ne apmokestinamojo asmens darbuotojui

                              7.2.

                              Konferencijose, mugėse, parodose ar kongresuose tiekiamas maistas ir gėrimai

                              7.2.1.

                              Renginio organizatoriaus

                              7.2.2.

                              Renginio dalyvio, kai sąskaitą tiesiogiai pateikia organizatorius

                              7.3.

                              Prekes arba paslaugas tiekiančio (teikiančio) apmokestinamojo asmens darbuotojo maisto ir gėrimų išlaidos

                              7.4.

                              Tolesniam tiekimui įsigyjamos maitinimo paslaugos

                              7.5.

                              Maisto, gėrimų arba maitinimo paslaugų, išskyrus 7.2, 7.3 ir 7.4 nurodytas paslaugas, įsigijimas

                     8 kodas.   Leidimas patekti į muges ir parodas

                              8.1.

                              Apmokestinamajam asmeniui arba apmokestinamojo asmens darbuotojui

                              8.2.

                              Ne apmokestinamajam asmeniui ir ne apmokestinamojo asmens darbuotojui

                     9 kodas.   Išlaidos prabangos prekėms, pramogoms ir pasilinksminimams

                              9.1.

                              Alkoholio įsigijimas

                              9.2.

                              Tabako gaminių įsigijimas

                              9.3.

                              Išlaidos priėmimams ir pasilinksminimams

                              9.3.1.

                              Reklamos tikslais

                              9.3.2.

                              Ne reklamos tikslais

                              9.4.

                              Pramoginių laivų techninės priežiūros išlaidos

                              9.5.

                              Išlaidos meno kūriniams, kolekcionavimo objektams ir antikvariniams daiktams

                              9.6.

                              Reklamos išlaidos prabangos prekėms, pramogoms ir pasilinksminimams

                              9.7.

                              Išlaidos prabangos prekėms, pramogoms ir pasilinksminimams, išskyrus 9.1, 9.2 ir 9.3 nurodytas išlaidas

                     10 kodas.   Kita

                              10.1.

                              Įrankiai

                              10.2.

                              Garantinis taisymas

                              10.3.

                              Su švietimu susijusios paslaugos

                              10.4.

                              Su turtu susiję darbai

                              10.4.1.

                              Su nekilnojamuoju turtu susiję darbai

                              10.4.2.

                              Su nekilnojamuoju turtu, kuris naudojamas kaip gyvenamoji vieta, susiję darbai

                              10.4.3.

                              Su kilnojamuoju turtu susiję darbai, išskyrus kodu 3 žymimus darbus

                              10.5.

                              Turto įsigijimas arba nuoma

                              10.5.1.

                              Nekilnojamojo turto pirkimas arba nuoma

                              10.5.2.

                              Nekilnojamojo turto, kuris naudojamas kaip gyvenamoji, pasilinksminimo ar poilsio vieta, įsigijimas arba nuoma

                              10.5.3.

                              Kilnojamojo turto, kuris naudojamas kaip gyvenamoji, pasilinksminimo ar poilsio vieta, įsigijimas arba nuoma

                              10.5.4.

                              Kilnojamojo turto, išskyrus kodu 2 žymimą kilnojamąjį turtą, įsigijimas arba nuoma

                              10.6.

                              Vandens, dujų arba elektros tiekimas per skirstymo tinklą

                              10.7.

                              Mažos vertės dovanos

                              10.8.

                              Biuro išlaidos

                              10.9.

                              Dalyvavimas mugėse ir seminaruose, švietimas ir mokymas

                              10.9.1.

                              Mugės

                              10.9.2.

                              Seminarai

                              10.9.3.

                              Švietimas

                              10.9.4.

                              Mokymas

                              10.10.

                              Papildomos vienodo dydžio sumos už ūkinius gyvūnus ir žemės ūkio produkciją

                              10.11.

                              Pašto siuntų siuntimo į ne ES valstybes išlaidos

                              10.12.

                              Su apgyvendinimu susijusios fakso ir telefono išlaidos

                              10.13.

                              Kelionių organizatoriaus įsigytos prekės ir paslaugos, skirtos tiesiogiai keliautojui

                              10.14.

                              Perparduoti įsigytos prekės, išskyrus 1.6 nurodytas prekes

                              10.15.

                              Perparduoti įsigytos paslaugos, išskyrus 6.6 ir 7.4 nurodytas paslaugas

                              10.16.

                              Su turtu susiję darbai

                              10.16.1.

                              Su nekilnojamuoju turtu, kuris naudojamas kaip gyvenamoji, pramogų arba poilsio vieta, susiję darbai

                              10.16.2.

                              Su nekilnojamuoju turtu, išskyrus 10.16.1 nurodytą turtą, susiję darbai

                              10.16.3.

                              Darbai, susiję su kilnojamuoju turtu, susijusiu su 10.16.1 nurodytu nekilnojamuoju turtu arba tame nekilnojamajame turte naudojamu kilnojamuoju turtu

                              10.16.4.

                              Su kilnojamuoju turtu, išskyrus 10.16.3 nurodytą turtą, susiję darbai

                              10.17.

                              Turto išlaidos

                              10.17.1.

                              Nekilnojamojo turto, kuris naudojamas kaip gyvenamoji, pasilinksminimo ar poilsio vieta, išlaidos

                              10.17.2.

                              Nekilnojamojo turto, išskyrus 10.17.1 nurodytą turtą, išlaidos

      IV PRIEDAS

         Dokumento forma, kurią valstybės narės naudoja duomenų perdavimui Komisijai pagal Reglamento (ES) Nr. 904/2010 49 straipsnio 3 dalį

         Valstybė narė:

         Metai:

         A dalis.   Valstybės narės statistiniai duomenys:

                  7–12 straipsniai

                  15 straipsnis

                  16 straipsnis

                  25 straipsnis

                  Langelis

                  1

                  2

                  3

                  4

                  5

                  6

                  7

                  8

                  9

                  10

                  11

                  12

                  13

                  Gauti paklausimai

                  Išsiųsti paklausimai

                  Vėluojantys ir dar nepateikti atsakymai

                  Per 1 mėn. gauti atsakymai

                  Pagal 12 straipsnį gauti pranešimai

                  Gauta spontaniškai teikiama informacija

                  Išsiųsta spontaniškai teikiama informacija

                  Gauti prašymai pateikti grįžtamąją informaciją

                  Išsiųsta grįžtamoji informacija

                  Išsiųsti prašymai pateikti grįžtamąją informaciją

                  Gauta grįžtamoji informacija

                  Gauti prašymai įteikti administracinį pranešimą

                  Išsiųsti prašymai įteikti administracinį pranešimą

                  AT

                  BE

                  BG

                  CY

                  CZ

                  DE

                  DK

                  EE

                  EL

                  ES

                  FI

                  FR

                  GB

                  HU

                  IE

                  IT

                  LT

                  LU

                  LV

                  MT

                  NL

                  PL

                  PT

                  RO

                  SE

                  SI

                  SK

                  Iš viso

         B dalis.   Kiti bendro pobūdžio statistiniai duomenys:

                     Statistiniai duomenys apie ūkio subjektus

                  14

                  Ūkio subjektai, deklaravę prekių ar paslaugų įsigijimą Bendrijos viduje per kalendorinius metus

                  15

                  Ūkio subjektai, deklaravę prekių tiekimą ir (arba) paslaugų teikimą Bendrijos viduje per kalendorinius metus

                     Patikrinimų ir tyrimų statistiniai duomenys

                  16

                  Tarybos reglamento (ES) Nr. 904/2010 (Buvimas kitų valstybių narių administracinėse patalpose ir dalyvavimas administraciniuose tyrimuose) 28 straipsnio taikymo atvejų skaičius

                  17

                  Valstybės narės inicijuotų vienalaikių patikrinimų skaičius (Tarybos reglamento (ES) Nr. 904/2010 29 ir 30 straipsniai)

                  18

                  Vienalaikių patikrinimų, kuriuose dalyvavo valstybė narė, skaičius (Tarybos reglamento (ES) Nr. 904/2010 29 ir 30 straipsniai)

                     Automatinio keitimosi informacija be išankstinio prašymo statistiniai duomenys (nauja redakcija išdėstytas Komisijos reglamentas (ES) Nr. 79/2012)

                  19

                  PVM mokėtojų kodų, suteiktų apmokestinamiesiems asmenims, kurie nėra įsisteigę jūsų valstybėje narėje, skaičius (Reglamento (ES) Nr. 79/2012 3 straipsnio 1 dalis)

                  20

                  Kitoms valstybėms narėms perduotos informacijos apie naujas transporto priemones kiekis (Reglamento (ES) Nr. 79/2012 3 straipsnio 2 dalis)

                     Pasirenkamieji langeliai (laisvas tekstas)

                  21

                  Į pirmesnius langelius neįtraukta visa kita informacija, kuria keičiamasi automatiškai

                  22

                  Administracinio bendradarbiavimo nauda ir (arba) rezultatai

      V PRIEDAS

         Panaikinti reglamentai

                  Komisijos reglamentas (EB) Nr. 1925/2004
                  (OL L 331, 2004 11 5, p. 13)

                  Komisijos reglamentas (EB) Nr. 1792/2006
                  (OL 362, 2006 12 20, p. 1)

                  Komisijos reglamentas (EB) Nr. 1174/2009
                  (OL 314, 2009 12 1, p. 50)

      VI PRIEDAS

         Atitikmenų lentelė

                  Reglamentas (EB) Nr. 1925/2004

                  Reglamentas (EB) Nr. 1174/2009

                  Šis reglamentas

                  1 straipsnis

                  1 straipsnis

                  2 straipsnis

                  —

                  3 straipsnio 1 ir 2 punktai

                  2 straipsnio 1 ir 2 dalys

                  3 straipsnio 3, 4 ir 5 punktai

                  —

                  4 straipsnio 1 ir 2 dalys

                  3 straipsnio 1 ir 2 dalys

                  4 straipsnio 3, 4 ir 5 dalys

                  —

                  5 straipsnio pirma pastraipa

                  4 straipsnis

                  5 straipsnio antra pastraipa

                  —

                  6 straipsnis

                  5 straipsnis

                  7 straipsnis

                  6 straipsnis

                  8 straipsnis

                  —

                  9 straipsnis

                  11 straipsnis

                  10 straipsnis

                  12 straipsnis

                  11 straipsnis

                  14 straipsnis

                  Priedas

                  IV priedas

                  1 straipsnis

                  8 straipsnis

                  2 straipsnis

                  9 straipsnis

                  3 straipsnis

                  10 straipsnis

                  Priedas

                  III priedas


title: 2017 m. gegužės 17 d. Komisijos įgyvendinimo reglamentas (ES) 2017/837 dėl Įgyvendinimo reglamento (ES) 2015/1998, kuriuo nustatomos išsamios bendrųjų pagrindinių aviacijos saugumo standartų įgyvendinimo priemonės, redakcijos lenkų ir švedų kalbomis klaidų ištaisymo (Tekstas svarbus EEE. )

text:
18.5.2017

               LT

               Europos Sąjungos oficialusis leidinys

               L 125/3

         KOMISIJOS ĮGYVENDINIMO REGLAMENTAS (ES) 2017/837
   2017 m. gegužės 17 d.
   dėl Įgyvendinimo reglamento (ES) 2015/1998, kuriuo nustatomos išsamios bendrųjų pagrindinių aviacijos saugumo standartų įgyvendinimo priemonės, redakcijos lenkų ir švedų kalbomis klaidų ištaisymo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
   kadangi:

               (1)

               Komisijos įgyvendinimo reglamento (ES) 2015/1998 (2) priedo 11.4.3 punkto a papunkčio redakcijoje lenkų kalba yra klaida, susijusi su gebėjimų, dėl kurių periodiškai tam tikru dažnumu rengiamas mokymas, sąrašu;

               (2)

               Įgyvendinimo reglamento (ES) 2015/1998 redakcijos švedų kalba priede, t. y. 8.1.1.2 ir 9.1.1.3 punktuose, yra klaidų, susijusių su pakartotinio tikrinimo reikalavimu; 8.3.1 punkte – klaidų, susijusių su patiekimo įpareigojimo objektu; 9.1.3.5 punkto b papunkčio pirmoje pastraipoje – klaidų, susijusių su patikrinimo metodo taikymo sritimi; 9.3.1 punkte – klaidų, susijusių su patiekimo įpareigojimo objektu, ir 11.2.3.1 punkto įžanginėje frazėje – klaidų, susijusių su asmenimis, kuriems taikomas mokymo įpareigojimas;

               (3)

               todėl Įgyvendinimo reglamento (ES) 2015/1998 redakcijos lenkų ir švedų kalbomis turėtų būti atitinkamai ištaisytos. Redakcijų kitomis kalbomis taisyti nereikia;

               (4)

               šiame reglamente numatytos priemonės atitinka Civilinės aviacijos saugumo komiteto nuomonę,

         PRIĖMĖ ŠĮ REGLAMENTĄ:
   1 straipsnis

      (netaikoma teksto redakcijai lietuvių kalba)

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 17 d.

            Komisijos vardu

            Pirmininkas

         Jean-Claude JUNCKER

      (1)  OL L 97, 2008 4 9, p. 72.

      (2)  2015 m. lapkričio 5 d. Komisijos įgyvendinimo reglamentas (ES) 2015/1998, kuriuo nustatomos išsamios bendrųjų pagrindinių aviacijos saugumo standartų įgyvendinimo priemonės (OL L 299, 2015 11 14, p. 1).


title: 2013 m. sausio 31 d. Tarybos įgyvendinimo reglamentas (ES) Nr. 86/2013, kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 4 dalis

text:
1.2.2013

               LT

               Europos Sąjungos oficialusis leidinys

               L 32/5

         TARYBOS ĮGYVENDINIMO REGLAMENTAS (ES) Nr. 86/2013
   2013 m. sausio 31 d.
   kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 4 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. rugpjūčio 1 d. Tarybos reglamentą (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (1), ypač į jo 11 straipsnio 4 dalį,
   kadangi:

               (1)

               2011 m. rugpjūčio 1 d. Taryba priėmė Reglamentą (ES) Nr. 753/2011;

               (2)

               2012 m. gruodžio 19 d., 2012 m. gruodžio 28 d. ir 2013 m. sausio 15 d. Jungtinių Tautų Saugumo Tarybos komitetas, įsteigtas pagal Saugumo Tarybos rezoliucijos 1988 (2011) 30 punktą, iš dalies pakeitė asmenų, grupių, įmonių ir subjektų, kuriems taikomos ribojamosios priemonės, sąrašą;

               (3)

               todėl Reglamento (ES) Nr. 753/2011 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 753/2011 I priedas iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 31 d.

            Tarybos vardu

            Pirmininkė

         C. ASHTON

      (1)  OL L 199, 2011 8 2, p. 1.

      PRIEDAS
      I.   Reglamento (ES) Nr. 753/2011 I priedo sąraše pateiktas įrašas, susijęs su toliau nurodytu asmeniu, pakeičiamas šiuo įrašu.
      A.   Su Talibanu susiję asmenys

      Badruddin Haqqani (alias Atiqullah).

         Adresas: Miram Shah, Pakistanas. Gimimo data: apie 1975–1979 m. Gimimo vieta: Miramshah, Šiaurės Vaziristanas, Pakistanas. Kt. informacija: a)
         Haqqani tinklo operacijų vadas ir Talibano tarybos (šuros) Miram Shah narys; b) prisidėjo vadovaujant atakoms prieš taikinius pietryčių Afganistane; c) Jalaluddin Haqqani sūnus, Sirajuddin Jallaloudine Haqqani ir Nasiruddin Haqqani brolis, Khalil Ahmed Haqqani sūnėnas. d) Pranešta, kad mirė 2012 m. rugpjūčio mėn. pabaigoje. Įtraukimo į JT sąrašą data:2011 5 11.

         Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

      Badruddin Haqqani yra Haqqani tinklo (su Talibanu susijusios kovotojų grupės, kurios veiklos centras – Šiaurės Vaziristano agentūra Pakistano federacijos principu valdomose genčių srityse) operacijų vadas. Haqqani tinklas yra sukilimo veiksmų Afganistane priešakyje ir yra atsakingas už daugelį daug dėmesio pritraukusių teroro aktų. Haqqani tinklo vadovybę sudaro jo įkūrėjo Jalaluddin Haqqani, prisijungusio prie mulos Mohammed Omar vadovaujamo Talibano režimo paskutiniojo XX a. dešimtmečio viduryje, trys vyriausi sūnūs. Badruddin yra Jalaluddin sūnus ir Nasiruddin Haqqani bei Sirajuddin Haqqani brolis, taip pat Mohammad Ibrahim Omari ir Khalil Ahmed Haqqani sūnėnas.
      Badruddin padeda vadovauti su Talibanu susijusiems sukilėliams ir užsienio kovotojams vykdant išpuolius prieš taikinius pietryčių Afganistane. Badruddin yra Talibano tarybos (šuros) Miram Shah, kuri vadovauja Haqqani tinklo veiklai, narys.
      Manoma, kad Badruddin yra vienas iš svarbiausių karo vadų ir savižudžių išpuolių planuotojų Haqqani tinkle, kuris vadovauja maždaug 1 000 kovotojų. Haqqani tinklas yra atsakingas už didelį skaičių išpuolių, įvykdytų rytinėje Afganistano dalyje ir Kabule. Manoma, kad Badruddin tiesiogiai dalyvauja išpuoliuose prieš užsienio bei Afganistano pajėgas ir civilius gyventojus; jis glaudžiai bendradarbiauja su kitomis teroristų organizacijomis, pavyzdžiui, Al-Qaida ir Uzbekistano islamo judėjimu.
      Be to, manoma, kad Badruddin yra taip pat atsakingas už žmonių grobimus Haqqani tinklo pavedimu. Jis atsakingas už daugelio Afganistano ir užsienio piliečių grobimą Afganistano ir Pakistano pasienio regione.
      II.   Reglamento (ES) Nr. 753/2011 I priedo sąraše pateikti įrašai, susiję su toliau nurodytais asmenimis, išbraukiami.
      A   Su Talibanu susiję asmenys

                  1.

                  Abdul Razaq Ekhtiyar Mohammad.

                  2.

                  Zabihullah Hamidi (alias Taj Mir).

                  3.

                  Abdul Wahab Abdul Ghafar (alias Abdul Wahab).


title: 2017 m. sausio 16 d. Komisijos įgyvendinimo reglamentas (ES) 2017/138, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Raclette de savoie (SGN)]

text:
27.1.2017

               LT

               Europos Sąjungos oficialusis leidinys

               L 22/6

         KOMISIJOS ĮGYVENDINIMO REGLAMENTAS (ES) 2017/138
   2017 m. sausio 16 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Raclette de savoie (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Raclette de Savoie“ paskelbta Europos Sąjungos oficialiajame leidinyje
                   (2);

               (2)

               2015 m. lapkričio 23 d. raštu Prancūzijos institucijos pranešė Komisijai, kad, remdamosi Reglamento (ES) Nr. 1151/2012 15 straipsnio 4 dalimi, iki 2017 m. gruodžio 31 d. suteikė pereinamąjį laikotarpį dviem Prancūzijos teritorijoje įsikūrusiems ekonominės veiklos vykdytojams, kurie atitinka tame straipsnyje nustatytas sąlygas. Vykstant nacionalinei prieštaravimų pateikimo procedūrai šie ekonominės veiklos vykdytojai, kurie iki paraiškos pateikimo nuolat, teisėtai ir ne trumpiau kaip penkerius metus prekiavo produktu „Raclette de Savoie“, pateikė prieštaravimą atitinkamai dėl riebalų kiekio sausame produkte santykio ir dėl pieninių karvių bandai duodamo stambiųjų pašarų, kurie sudaro pagrindinį davinį, mažiausio kiekio. Atitinkami ekonominės veiklos vykdytojai yra šie: „SCA des producteurs de Reblochon de la vallée de Thônes“, Route d'Annecy BP 38, 74230 Thones, ir „GAEC Le Seysselan“, Vallod, 74190 Seyssel.

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Raclette de Savoie“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Raclette de Savoie“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.3 klasei „Sūriai“, pavadinimas.
   2 straipsnis
   Pagal 1 straipsnį suteikta apsauga nedaro poveikio pereinamajam laikotarpiui, kurį Prancūzija suteikė 2015 m. spalio 29 d. nutarimu dėl pavadinimo „Raclette de Savoie“ specifikacijos patvirtinimo, kurį paskelbė 2015 m. lapkričio 7 d. Prancūzijos Respublikos oficialiajame leidinyje remdamasi Reglamento (ES) Nr. 1151/2012 15 straipsnio 4 dalimi to straipsnio sąlygas atitinkantiems ekonominės veiklos vykdytojams.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 16 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 261, 2016 7 19, p. 16.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2011 m. birželio 29 d. Komisijos įgyvendinimo reglamentas (ES) Nr. 632/2011, kuriuo 2011 m. nukrypstama nuo Reglamento (EB) Nr. 1067/2008, atidarančio trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatančio jų administravimą

text:
30.6.2011

               LT

               Europos Sąjungos oficialusis leidinys

               L 170/18

         KOMISIJOS ĮGYVENDINIMO REGLAMENTAS (ES) Nr. 632/2011
   2011 m. birželio 29 d.
   kuriuo 2011 m. nukrypstama nuo Reglamento (EB) Nr. 1067/2008, atidarančio trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatančio jų administravimą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 144 straipsnį kartu su 4 straipsniu,
   kadangi:

               (1)

               2008 m. spalio 30 d. Komisijos reglamento (EB) Nr. 1067/2008, atidarančio trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatančio jų administravimą bei nukrypstančio nuo Tarybos reglamento (EB) Nr. 1234/2007 (2), 3 straipsnio 1 dalyje nustatyta, kad metinė 2 989 240 tonų importo kvota padalijama į tris dalis: 572 000 tonų skiriama Jungtinėms Amerikos Valstijoms, 38 853 tonos skiriamos Kanadai ir 2 378 387 tonos skiriamos kitoms trečiosioms šalims.

               (2)

               Reglamento (EB) Nr. 1067/2008 3 straipsnio 3 dalyje numatyta, kad 2 378 387 tonų kvotos dalis yra padalijama į keturis mažesnius trijų mėnesių laikotarpius, iš kurių 3-asis yra nuo liepos 1 d. iki rugsėjo 30 d., 594 597 tonos, o 4-asis laikotarpis – nuo spalio 1 d. iki gruodžio 31 d., 594 596 tonos.

               (3)

               Atsižvelgiant į padėtį rinkoje, kad 2011 m. būtų sudarytos geresnės sąlygos III kvotos dalies grūdams sklandžiai į ES rinką tiekti, reikėtų sujungti 3-ąjį ir 4-ąjį laikotarpius į vieną 3-ojo ir 4-ojo laikotarpių kiekį, t.y. 1 189 193 tonas, apimantį laikotarpį.

               (4)

               Todėl 2011 m. reikėtų nukrypti nuo Reglamento (EB) Nr. 1067/2008.

               (5)

               Kad nuo 2011 m. liepos 1 d. būtų užtikrintas veiksmingas importo licencijų išdavimo tvarkos administravimas, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje.

               (6)

               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 1067/2008 3 straipsnio 3 dalies c punkto, 2011 m. 3-asis laikotarpis tęsiasi nuo 2011 m. liepos 1 d. iki 2011 m. gruodžio 31 d. ir apima 1 189 193 tonas.
   Nukrypstant nuo Reglamento (EB) Nr. 1067/2008 3 straipsnio 3 dalies d punkto, 2011 m. 4-asis laikotarpis panaikinamas.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas iki 2011 m. gruodžio 31 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. birželio 29 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 290, 2008 10 31, p. 3.